Myndighetsoppnevt gruppe frykter at radioaktivt vann lekker ut fra Fukushima-anlegget
Fukushima-anlegget ble ødelagt da en tsunami skylte inn over Japan i mars 2011. Kjempebølgen slo ut kjølesystemene til tre reaktorer ved atomkraftverket, og alle de tre reaktorkjernene smeltet ned. Japanske myndigheter måtte for første gang utrope en «atomkraftsnødstilstand» - da det ble registrert strålingsverdier 1000 ganger over det normale i området. Nå slår en myndighetsoppnevnt gruppe, som overvåker arbeidet ved kjernekraftverket alarm - igjen. Ifølge de har trolig radioaktivt vann steget over en underjordisk barriere, og vannet lekker nå ut i Stillehavet, skriver nyhetsbyrået Reuters.- Akkurat nå har vi en krise, sier Shinji Kinjo, som leder gruppen kalt Nuclear Regulatory Authority. Han er kritisk til håndteringen til Tokyo Electric Power Co (Tepco) - som opererte atomkraftverket i Fukushima, og som har håndtert katastrofen i ettertid. Han mener deres tiltak kun er midlertidig - og at de ikke takler den pågående krisen godt nok. - Dette er grunnen til at vi ikke kan la de håndtere dette alene, sier han til Reuters.Ifølge nyhetsbyrået har Tepco også tidligere blitt kritisert - anklaget blant annet for å dekke til mangler. Også etter katastrofen ble de kritisert da de dumpet tusenvis av tonn av radioaktivt vann ut i sjøen. Forsker Mitsuo Uematsu, fra Universitet i Tokyo, sier det er for tidlig å si noe om konsekvensene. - Inntil vi vet hvor radioaktivt vannet er, og hvor mye som strømmer ut, kan jeg ikke si noe om hva utfallet vil bli, sier han til nyhetsbyrået. Han påpeker at det ikke nødvendigvis vil bli så ille som man frykter.Tepco skriver i en e-post til Reuters at de beklager dypt til lokale innbyggere, folk som bor i regionene, og andre som blir rammet som følge av ulykken. De skriver at de har iverksatt ulike tiltak for å hindre at forurenset vann lekker ut. Blant tiltakene finner man denne barriren. Den er laget ved at man sprøyter inn kjemikaler som skal herde bakken langs kysten. Masashi Goto, som her en pensjonert atomfysiker i Japan, og som tidligere har jobbet for Tepco, er blant de som er skeptisk til den underjordiske barrieren. - Hvis du bygger en vegg vil selvfølgelig vannet samle seg der, men til slutt må det komme opp en plass - enten kommer seg opp gjennom barrieren eller så forflytter det seg sidelengs. Nå må vi spørre oss hvor lang tid har vi?, sier han, ifølge Reuters.
En japansk myndighetsoppnevnt gruppe slår nå alarm. De mener at høyt radioaktivt vann siver ut i sjøen fra Fukushima-anlegget.